《九殿同魏懋忠冯用韫登显灵宫玉皇阁 其一》
明代·余继登

祈灵汉帝有仙坛，阆苑秋阴碧殿寒。宦海几人同对酒，天涯九殿此凭栏。

黄金台向荒城没，白玉珂从古陌看。回首红尘悲莽荡，紫云深处欲骖鸾。

作者简介：（1544—1600）明河间府交河人，字世用，号云衢。万历五年进士。授检讨，与修《会典》。二十六年以礼部侍郎摄部事，请停一切诛求开采之害民者，又请罢矿税中官，皆不纳，郁郁成疾。著有《典故纪闻》、《淡然轩集》。